لبحرين (رسميا: لمملكة د لبحرين) هي واحد الدولة أرخبيل جات فلخليج لعربي فالشرق د شبه لجزيرة لعربية. لبحرين فيها 33 جزيرة طبيعية و 51 جزيرة صناعية. أكبر جزيرة فيها هي لجزيرة د لبحرين اللي تيسكنو فيها 83% د لبحرينيين. لبحرين عندها حدود مع السعودية, وهي لقنطرة اللي بينياتهم, اللي سميتها لقنطرة د لملك فهد. تكتاشف لپيطرول فلبحرين ف 1932, وديك الساعة كانت مستعمرة ديال بريطانيا. ف 1971 ستاقلات لبحرين و ف 2002 تدار استفتاء اللي صوتو فيه الناس باش تكون سميت لبلاد هي لمملكة د لبحرين. تيسكنو فلبحرين مليون ونص د الناس, منهم كثر من نص مليون اللي ماشي مواطنين. لعاصمة ديالها هي المنامة, ولعملة تمًا هي الدينار لبحريني. اللغة الرسمية فلبحرين هي لعربية, والنظام ديالها ملكي.